Атлетиком је започела у Динаму из Бакауа. Године 1963. постала је прва државна првакиња у Бакау, освојивши златну медаљу у трци на 80 метара са препонама. Прелази у Рапид из Букурешта када улази у репрезентацију Румуније и три пута учествује на Олимпијским играма, освојивши сребрну медаљу у дисциплини 100 м с препонама 1972. Сребрну медаљу освојила је и на 3. Европском првенству у дворани 1973. у Ротердам. У међувремену се удаје и под презименом Штефанеску учествује на 5. Европском првенству у дворани 1974 у Гетеборгу у скоку удаљ, и личним рекордом 6,39 метара осваја бронзану медаљу.